《湘口》
清代·乔莱

雁叫猿啼不可闻，零陵风雨正纷纷。三岩明灭潇湘合，二水潆洄楚粤分。

纵目好看灵岳树，落帆犹带隐山云。探幽更向愚溪去，野性偏宜鸥鹭群。

作者简介：（1642—1694）江苏宝应人，字子静，号石林。康熙四年进士。授内阁中书。十八年，试博学鸿词，授编修，官至侍读，以故罢归。明于古今治乱得失，工诗善画。有《直庐》、《使粤》、《归田》等集。